Karackiai
Karackiai – ežeras rytų Lietuvoje, Švenčionių rajone, apie 4 km į pietus nuo Magūnų, 0,28 km į vakarus nuo Neries upės, Buivydžių hidrografiniame draustinyje. Ežero ilgis iš šiaurės į pietus – 0,67 km, plotis – iki 0,37 km. Altitudė 122 m. Krantai aukšti, tik šiaurvakarinis krantas žemas. Ežerą supa Bareišiūnų miškas. Pietuose išteka upeliukas link Karaičio ežero (Neries upės baseinas).